
Comisia pentru drepturile omului, culte 

şi problemele minorităţilor naţionale 



Domnului Ioan Mircea Paşcu,



Preşedintele Comisiei  pentru apărare, ordine publică 





şi siguranţă naţională

AVIZ

asupra   proiectului   de   Lege   pentru    aprobarea Ordonanţei Guvernului nr. 65/1997 privind regimul paşapoartelor


În conformitate cu prevederile art. 86 din Regulamentul Camerei Deputaţilor cu adresa nr. 230 din 2 septembrie 1997, Comisia pentru drepturile omului, culte şi problemele minorităţilor naţionale a fost sesizată cu dezbaterea şi avizarea proiectului de Lege pentru aprobarea Ordonanţei Guvernului nr. 65/1997 privind regimul paşapoartelor.



Comisia, în şedinţa din data de 17 septembrie 1997, a avizat favorabil proiectul de lege cu următoarele modificări:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	Art. 2, alin. (3):

- "Paşaportul este proprietatea statului român".
	  Se reformulează astfel: 

- "Paşaportul este document oficial al statului român".


	Textul iniţial este excesiv şi inexact din moment ce titularul paşaportului plăteşte taxe pentru obţinerea lui, care includ şi costul acestuia.

	2.
	Art. 7, lit. A, pct. 13:

- "Patriarhul şi mitropoliţii Bisericii Ortodoxe Române".
	  Se modifică şi se completează  după cum urmează:

- "Patriarhul Bisericii Ortodoxe Române,
	Pentru a asigura un tratament similar  acordat înalţilor ierarhi ai cultelor religioase recunoscute de stat, inclusiv cardinalului 

	0.
	1.
	2.
	3.

	
	
	cardinali şi mitropoliţi  ai cultelor religioase recunoscute de stat".

  Autor:  dl. deputat Tănase Tăvală.
	greco-catolic în viaţă care, nejustificat, este exclus din textul Ordonanţei.

	3.
	Art. 7, lit. A, pct. 14:

- "Şefii cultelor religioase recunoscute de stat".
	  Se modifică şi se reformulează astfel:

- "Arhiepiscopi, episcopi şi şefi ai cultelor religioase recunoscute de stat".

  Autor: dl. deputat Konya Hamar Alexandru.
	Pentru motivele prezentate la punctul nr. 2.

	4.
	Art. 14, alin. 1, lit. d:

- "a săvârşit în ţară sau în străinătate fapte de natură să aducă atingere siguranţei naţionale, menţinerii ordinii publice, protecţiei sănătăţii sau moralei ori drepturilor şi libertăţilor fundamentale ale altei persoane. Dovada faptelor săvârşite în străinătate se face cu acte judiciare recunoscute potrivit legii române. În astfel de cazuri, măsura se ia de către Direcţia de Paşapoarte sau serviciile teritoriale, după caz pentru o durată cuprinsă între 3 şi 12 luni, stabilită proporţional cu gravitatea faptei comise şi consecinţele ei".
	  Partea finală a tezei I-a  de la litera d) se completează cu următorul text: "care sunt stabilite prin hotărâri judecătoreşti sau fac obiectul urmăririi penale".

  În consecinţă, textul art. 14, alin. 1, lit. d) va avea următoarea redactare: 

- "d) a săvârşit în ţară sau în străinătate fapte de natură să aducă atingere siguranţei naţionale, menţinerii ordinii publice, protecţiei sănătăţii sau moralei ori drepturilor şi libertăţilor fundamentale ale altei persoane, care sunt stabilite prin hotărâri judecătoreşti sau fac obiectul urmăririi penale. Dovada faptelor săvârşite în străinătate se face cu acte judiciare recunoscute potrivit legii române. În astfel de cazuri, măsura se ia de către Direcţia de Paşapoarte sau serviciile teritoriale, după caz pentru o durată cuprinsă între 3 şi 12 luni, stabilită proporţional cu


	Pentru a preîntâmpina interpretări subiective şi eventuale abuzuri ce pot duce la încălcarea dreptului fundamental al omului la libera circulaţie.

	0.
	1.
	2.
	3.

	
	
	gravitatea faptei comise şi

consecinţele ei".

  Autor: dl. deputat Şerban Rădulescu-Zoner .


	

	5.
	Art. 14, alin. 2:

-"În situaţiile Prevăzute la literele a şi b măsura va fi luată de către Direcţia de Paşapoarte sau  după caz, de serviciile teritoriale subordonate numai în baza cererii scrise a organelor de urmărire penală, instanţelor judecătoreşti sau a organelor de lege cu atribuţii de punere în executare a pedepsei închisorii". 
	Se introduce referire şi la lit. d) şi se scrie corect textul, astfel:

-"În situaţiile prevăzute la literele a),  b) şi d) măsura va fi luată de către Direcţia de Paşapoarte sau,  după caz, de serviciile teritoriale subordonate numai în baza cererii scrise a organelor de urmărire penală, instanţelor judecătoreşti sau a organelor prevăzute de lege cu atribuţii de punere în executare a pedepsei închisorii".
	Pentru corelarea necesară.


PREŞEDINTE,  
Marţian Dan 

